# Apoptozė

### Straipsnis iš Vikipedijos, laisvosios enciklopedijos.

Apoptozė (Apoptosis) – nereikalingos daugialąsčio organizmo ląstelės susinaikinimo procesas, vienas pagrindinių genetiškai programuotų ląstelės mirties tipų.

Apoptozė arba programuota ląstelių mirtis yra fiziologinis genetiškai reguliuojamas ląstelių pašalinimo procesas, reikalingas audinių homeostazei palaikyti.

## [taisyti] Priežastys

Apoptozę gali sukelti tie patys žalojantys veiksniai kaip ir nekrozę (terminiai, radiaciniai veiksniai, citotoksiniai vaistai nuo vėžio, hipoksija ir kt), tik silpnesni.

## [taisyti] Mechanizmas

apoptozės mechanizmas

Apoptozei vykti svarbus yra ląstelės cisteino proteazių, vadinamųjų kaspazėmis, aktyvinimas. Aktyvintos kaspazės pradeda selektyviai ardyti baltymus, todėl atsiranda ląstelių struktūros pokyčių, būdingų apoptozei (DNR sutrūkinėja į 180–200 bazių porų fragmentus; branduolys ir ląstelė susitraukia, o vėliau taip pat suskyla į fragmentus), ir ląstelė žūva.

Dabar jau žinomi du kaspazių aktyvinimo būdai. Aktyvinant pirmuoju būdu, svarbiausias vaidmuo tenka ląstelių žūties receptoriams, antruoju – kai kurių genų ekspresijos pokyčiams ir mitochondrijų membranų laidumo padidėjimui, joms išskiriant citochromą c ir apoptozę indukuojantį faktorių.

## [taisyti] Morfologija

Apoptoziška ląstelė yra susiraukšlėjusi, jos citoplazma tanki, organoidai beveik normalūs, bet glaudžiau išsidėstę. Būdingiausias požymis – branduolio chromatino kondensacija. Ląstelės paviršiuje iš pradžių matomos citoplazminės pūslelės, vėliau ląstelės citoplazma su organoidais fragmentuojasi į apoptozinius kūnelius. Apoptozinės ląstelės ar kūneliai fagocituojami makrofagų ir suardomi lizosomose.

## [taisyti] Funkcinė svarba

Apoptozė labai svarbi reguliuojant ląstelių augimą ir diferenciaciją.

## [taisyti] Terminų vertimas

- normal – normali ląstelė;
- apoptotic body – apoptozinis kūnelis;
- phagocyte – fagocitas;
- apoptosis – apoptozė;
- necrosis – nekrozė.

## [taisyti] Šaltiniai

1. V. Lesauskaitė, KMU Kardiologijos institutas
2. E.Stalioraitytė „Patologinė anatomija“
3. cecs.cl apoptozės definicija

Rodomas puslapis "http://lt.wikipedia.org../../../a/p/o/Apoptoz%C4%97.html"

Kategorija: Citologija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Български
- Česky
- Dansk
- Deutsch
- English
- Español
- Eesti
- فارسی
- Suomi
- Français
- Galego
- עברית
- Magyar
- Bahasa Indonesia
- Ido
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Српски / Srpski
- Basa Sunda
- Svenska
- Türkçe
- Українська
- اردو
- 中文